Selvtest urinprøve

Med en urinprøve kan vi teste deg for klamydia, mykoplasma og gonoré. Du får utlevert et prøvesett med et hvitt plastbeger og et prøverør med hvit kork. Prøven tar du alene i ro og fred på toalettet, og prøven putter du i en hvit postkasse som henger på veggen, rett utenfor toalettet.

Slik tar du urinprøve for testing av seksuelt overførbare sykdommer:

1. Først fester du en etikett med ditt navn og fødselsnummer på prøverøret. Du vil enten få en ferdig utfylt etikett, eller så fyller du inn dette selv.

2. Vi trenger den første urinen som kommer ut, men ikke for mye! Start med å tisse i det hvite plastbegeret, men stopp når du har fylt opp ca ½ centimeter med urin. Resten tisser du i toalettet.

3. Hell urinen fra det hvite begeret over i prøveglasset med etikett og skru korken godt igjen.

4. Kast det tomme hvite plastbegeret i søppelbøtta og putt prøveglasset med etikett i den hvite postkassen som henger på veggen rett utenfor toalettene.